Trump a declarat că este infectat abia la al doilea test. Protocolul de la Casa Albă cere minim 2 teste.
Vineri, la 8 dimineața, președintele american a scris pe Twitter că testul său și cel al Primei Doamne au ieșit pozitive. Potrivit Wall Street Journal, Trump făcea referire la un al doilea test. Protocolul de la Casa Albă prevede efectuarea unui test rapid în primă fază. Dacă acesta iese pozitiv, se efectuează un al doilea test, de tip PCR, care este mai precis.
Vineri dimineață, când a vorbit la Fox News despre Hope Hicks și despre faptul că intră în izolare, Trump știa rezultatul primului test și îl aștepta pe al doilea, a scris Wall Street Journal.Purtătorul de cuvânt al Casei Albe nu a vrut să intre în detalii. A spus doar că Trump a fost depistat pozitiv după ce s-a întors de la strângerea de fonduri organizată la clubul său de golf din New Jersey.Kayliegh McEnany, purtător de cuvânt Casa Albă: "Nu o să vă dau o listă detaliată cu fiecare moment când președintele este testat. Este testat frecvent și primul rezultat pozitiv pe care l-a primit a fost după ce s-a întors de la Bedminster.".